MAN σειρά F

Τα **MAN F7/F8/F9** ήταν μια οικογένεια μεσαίων και βαρέων φορτηγών που παρήγαγε η MAN μεταξύ 1967 και 1987. Μέσα στα χρόνια η σειρά έγινε αρκετά δημοφιλές και στην Γερμανία αλλά και σε πολλές άλλες αγορές εξαγωγής, όπως και η Ελλάδα. Παράχθηκαν και άλλες εκσυγχρονισμένες εκδόσεις της σειράς με διαφορετικά μεγέθη και ωφέλιμα βάρη, όπως το **MAN F90** και το **MAN F2000**. Μια μικρότερη και ελαφρότερη έκδοση αυτών των μοντέλων ήταν διαθέσιμη ως το **MAN M90**. Αυτές οι εκδόσεις συνέχιζαν να παράγονται μέχρι το 2001, όταν η παραγωγή αυτών των φορτηγών τελείωσε οριστικά τότε.

## Ιστορία
Η παραγωγή της οικογένειας MAN F7/F8/F9 ξεκίνησε το 1967. Οι καμπίνες των φορτηγών ήταν διαθέσιμες είτε ως ημέρας ή ύπνου. Οι πρώτοι αριθμοί στον δείκτη μοντέλου έδειξαν το μικτό βάρος, τα υπόλοιπα υποδήλωναν την ισχύ του κινητήρα. Στα μέσα της δεκαετίας του 1970, οι πετρελαιοκινητήρες εσωτερικής καύσης σχήματος V αντικαταστάθηκαν από 5-κύλινδρους ή 6-κύλινδρους κινητήρες D2566T με 280 ίππους. Η παραγωγή αυτών των μοντέλων τελείωσε το 1987.

Τα φορτηγά μετά εκσυγχρονίστηκαν και συνέχιζαν να παράγονται ως MAN F90. Το φορτηγό του κέρδισε το βραβείο Φορτηγό της Χρονιάς 1987. Τα φορτηγά πλέον είχαν εν σειρά 6-κύλινδρους υπερτροφοδοτούμενους και εσωτερικά ψυκτούς κινητήρες χωρητικότητας 150 έως 360 ίππους, κιβώτια πολλαπλών ταχυτήτων, μπροστινά δισκόφρενα, σύστημα αντιμπλοκαρίσματος τροχών (ABS), GMP και νέα κιβώτια ταχυτήτων πλανητικών τροχών. Οι καμπίνες πληρούσαν τις νέες απαιτήσεις ασφάλειας και εργονομίας. Οι ειδικές εκδόσεις του Silent είχαν ελαστική ανάρτηση καμπίνας και βελτιωμένη ηχομόνωση. Η γκάμα μετά μετονομάστηκε σε MAN F2000, αυτά τα φορτηγά ήταν εξοπλισμένα με ηλεκτρονικές συσκευές για τη ρύθμιση του κινητήρα, της ανάρτησης αέρα, του καθίσματος του οδηγού, του κλιματισμού, των συστημάτων αντιμπλοκαρίσματος τροχών και ελέγχου πρόσφυσης κ.λπ. Η βαρέως τύπου σειρά MAN F2000, μικτού βάρους από 19 έως 50 τόνους, κέρδισε το βραβείο "Φορτηγό της Χρονιάς 1995". Προσφέρθηκε σε 65 εκδόσεις, που κυμαίνονταν από 4 × 2 έως 8 × 4, χαμηλό πλαίσιο, ποικιλία καμπίνων και μεταξόνια που κυμαίνονταν από 2.600 έως 5.700 mm.

Το MAN M90 ήταν μια ελαφρότερη έκδοση αυτών των μοντέλων, ένα μεσαίο φορτηγό, που παρήχθη από τη MAN μεταξύ 1988 και 1996. Πολλά εξαρτήματα μεταξύ από αυτά τα μοντέλα ήταν ίδια. Το μικτό βάρος των διαφόρων εκδόσεων του M90 ήταν μεταξύ 12 και 18 τόνων. Ήταν εξοπλισμένα με κινητήρες χωρητικότητας 150, 192 ή 235 ίππων. Ήταν αρκετά δημοφιλές.

Μέσω των διάφορων συμφωνιών της MAN με εταιρίες στο εξωτερικό για συνεργασία στην παραγωγή και πώληση των φορτηγών της, αυτά τα φορτηγά ήταν διαθέσιμα και σαν ERF στη Βρετανία, Saviem στην Γαλλία, Roman και DAC στην Ρουμανία, αλλά και σαν MAZ στην Λευκορωσία και σε μερικές άλλες χώρες της Κοινοπολιτείας Ανεξάρτητων Κρατών.


 MAN 16-230FS Kippsattelzug.jpg|Φορτηγό χρόνου 1967–1972 (Τύπος 16-230 FS)
Man 4 1 sst.jpg|Φορτηγό του 1972–1983
 MAN 22321 Unterflur.jpg|Φορτηγού του 1983–1986(Τύπος 22-321 UNL - έκδοση βαρέως τύπου με ψηλή μάσκα και κινητήρα υποδαπέδιας τοποθέτησης)
 Man 4 5 sst.jpg|Φορτηγό του 1983–1986(έκδοση μεσαίου βάρους με πιο επίπεδη μάσκα)
 Man f 90 sst.jpg|F 90 (Typ 33.332)
 MAN M90 Pritschenwagen.jpg|M 90
 MAN F2000 Pritschensattelzug.jpg|F 2000 του 1994
 MAN 2000.JPG|F 2000 του 1998


## Εξαγωγικές αγορές
### Ρουμανία
Τη δεκαετία του 1970, η ρουμανική κομμουνιστική εταιρεία Steagul Rosu αναζητούσε ένα νέο φορτηγό για να αντικαταστήσει τους ξεπερασμένους τύπους Carpati και Bucegi. Μετά από μια μακρά περίοδο αναζήτησης, ελήφθη η απόφαση να συνεργαστεί με την MAN AG και να παραχθεί μια έκδοση αυτού του φορτηγού κατόπιν αδείας με την επωνυμία Roman. Αυτή η σύμβαση οδήγησε στην κατασκευή, κατόπιν αδείας, δύο τύπων φορτηγών ROMAN: μεσαίων 135 ίππων (101 kW) και βαρέων 215 ίππων (160 kW), με ικανότητα φορτίου έως 36 τόνους. Με εξαίρεση τα σήματα, ήταν πανομοιότυπα με τα γερμανικά μοντέλα. Κατά τη διάρκεια αυτής της περιόδου, η Steagul Rosu άρχισε να συνεργάζεται με τη θυγατρική εταιρεία DAC, η οποία κατασκεύαζε πανομοιότυπα φορτηγά Roman με τη δική της μάρκα. Η παραγωγή αυτής της παραλλαγής συνεχίζεται.


 Roman2007.jpg|Τριαξονικό φορτηγό Roman της δεκαετίας του 1970
Kamiono de la rumana polico en Mamaia, 2.jpeg|Ανανεωμένο Roman μοντέλο φορτηγού, αυτή η παραλλαγή κατασκευάζεται από τη δεκαετία του 1990.
 ROMAN-deŝutulo; Braŝovo 2013.jpeg|Περαιτέρω εξελιγμένη έκδοση της δεκαετίας του 2010, αυτή η έκδοση εξακολουθεί να παράγεται σήμερα
 Roman 8135 truck wrecks, Constanta.jpg|Παλιά Roman φορτηγά δύο αξόνων, όπως και στην πρώτη εικόνα, αυτό το μοντέλο κατασκευαζόταν από τη δεκαετία του 1970 έως το 1989.


### Γαλλία

Στην πραγματικότητα, η σειρά MAN F σχεδιάστηκε από τη γαλλική εταιρεία Saviem προτού η εταιρεία συνάψει κοινοπραξία με τη MAN, αναλάβει το σχεδιασμό του φορτηγού ως δικό της και τεθεί σε παραγωγή. Ήταν η MAN που έβαλε πρώτη την δική της έκδοση στην παραγωγή, με την Saviem να ακολουθεί λίγο αργότερα. Η έκδοσή τους ονομαζόταν SAVIEM SM Europe. Όπως και οι εκδόσεις MAN και Roman, ήταν πανομοιότυπο με αυτές εκτός από τα σήματα. Προκειμένου να αποφευχθεί ο ανταγωνισμός με τα ίδια φορτηγά MAN, αυτά τα φορτηγά Saviem σπάνια εξάγονταν. Το 1977, το φορτηγό μετονομάστηκε σε SAVIEM PS.30. Μέχρι το 1978, το Saviem αγοράστηκε από την Renault Trucks. Το Saviem παρέμεινε στην παραγωγή μέχρι το 1980, ενώ τα τελευταία χρόνια πωλούνταν ως Renault.

### Ηνωμένο Βασίλειο

Το 2000, η MAN αγόρασε τον βρετανικό κατασκευαστή φορτηγών ERF. Ως εκ τούτου, μια τροποποιημένη έκδοση της καμπίνας φορτηγών MAN χρησιμοποιήθηκε στα μοντέλα φορτηγών ERF ECM και ERF ECS.

Αυτά τα φορτηγά ήταν διαθέσιμα σε διάφορες εκδόσεις, τόσο 4x2, 6x4, 8x6. Το πλαίσιο δεν ήταν κοινό με τα μοντέλα MAN, αλλά ήταν περαιτέρω ενημερωμένες εκδόσεις αυτών που χρησιμοποιούνταν σε προηγούμενα φορτηγά ERF βρετανικού σχεδιασμού. Διατίθεντο τόσο βενζινοκινητήρες MAN όσο και πετρελαιοκινητήρες Cummins. Η παραγωγή έληξε το 2006.

### Λευκορωσία
Η εταιρεία MAZ στη Λευκορωσία σύναψε κοινοπραξία με τη MAN για την παραγωγή αυτών των φορτηγών με τη δική της μάρκα για την τοπική αγορά και ορισμένες άλλες εξαγωγικές αγορές στις χώρες της ΚΑΚ. Η κοινοπραξία ξεκίνησε τη δεκαετία του 1990 και πιθανότατα έληξε τη δεκαετία του 2010.

## Αναφορές

## Εξωτερικοί Σύνδεσμοι
* Ιστοσελίδα για συζήτηση για φορτηγό MAN
* Εικόνες για τα φορτηγά MAN 

Κατηγορία:Φορτηγό

Κατηγορία:Επαγγελματικά αυτοκίνητα